**PROCESNA DRAMA I STVARALAČKO PREPRIČAVANJE S PROMJENOM GLEDIŠTA**

**Sažetak**

U radu se govori o uporabi dramske metode procesna drama u vježbi nastavnog sadržaja stvaralačko prepričavanje s promjenom gledišta na satu Hrvatskoga jezika u višim razredima osnovne škole. Provedene su četiri procesne drame u dvama razrednim odjelima. Odabrane su teme koje su učenicima bliske, zanimljive i aktualne: savršena škola i nasilje u školi. Provedeni nastavni sati ostvaruju ishode nastavnog predmeta, međupredmetnih tema, a ostvaraju se dramskim tehnikama i metodama. U svakoj su procesnoj drami učenici postavljeni na različite okvire udaljenosti prema teoriji Dorothy Heathcote. Proučavano je kako udaljenost od centralnog događaja utječe na stvaralačko prepričavanje s promjenom gledišta. Analiza je provedena bilješkama s nastavnih sati, usmenom i pisanom provjerom i učeničkim anketama. Primjećuje se da učenici vrlo dobro reagiraju na uporabu dramskih tehnika u nastavih. Primjenom metode procesne drame učenici su se lakše uživjeli u likove te su uglavnom uspješnije izvršili zadatak stvaralačkog prepričavanja s promjenom gledišta.

**Ključne riječi** (na hrvatskom jeziku): 4-5 riječi, poredanih abecednim redom: dramske tehnike, hrvatski jezik, okviri udaljenosti, procesna drama, stvaralačko prepričavanje s promjenom gledišta